
До
Председателя

на Общински съвет

Самоков

Д О К Л А Д Н А  З А П И С К А 

От Владимир Владимиров Георгиев 

Кмет на община Самоков

Относно: Изменение и допълнение  на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков

 Уважаема госпожо Христева,


 Уважаеми госпожи и господа съветници,
            В края на 2022 г. Народното събрание прие Закон за прилагане на разпоредби на Закона за държавния бюджет на Република България за 2022 г., Закон за бюджета на държавното обществено осигуряване за 2022 г. и Закон за бюджета на Националната здравноосигурителна каса за 2022 г.,обн. ДВ бр.104/30.12.2022 г. в сила от 01.01.2023 г., наричан накратко «удължителен закон». 
Прилагането на разпоредбата на чл. 6, ал. 1 от удължителния закон предполага наличието на подходяща организация за текущо приоритизиране на възникналите разходи. Планирането на плащанията следва да се реализира така, че функционирането на приоритетни системи и дейности в общината на ниво първостепенни и второстепенни разпоредители с бюджет да не се наруши.

           В тази връзка представям на Вашето внимание мотиви за изменение и допълнение на  Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков.
Мотиви към проекта за изменение и допълнение на Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков.
1. Причини, които налагат приемането на изменение и допълненне на Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков, приета с решение №1111 по протокол № 28/21.11.2013 г.  и изм. и доп. с решение №501 по протокол №16/16.09.2016 г. на Общински съвет – Самоков.
        Във връзка с това, че в чл.6 от удължителния закон се предвижда продължаване на действието на плащания, размери и квоти, които се запазват на нивата от 2022 г. и във връзка с чл. 98, ал.1 от Закона за публичните финанси, който гласи: «В случай че до началото на бюджетната година държавния бюджет не бъде приет от Народното събрание, приходите по бюджета на общината се събират в съответствие с действащите закони, а разходите се извършват в размери не по-големи от размера на разходите за същия период на предходната година, и при спазване на фискалните правила по този закон.» се налага изменение и допълнение на Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков, приета с решение №1111 по протокол № 28/21.11.2013 г.  и изм. и доп. с решение №501 по протокол №16/16.09.2016 г. на Общински съвет – Самоков.
Принцип на необходимост – необходимостта от промяна в Наредбата се налага във връзка с приетия Закон за прилагане на разпоредби на Закона за държавния бюджет на Република България за 2022 г., Закон за бюджета на държавното обществено осигуряване за 2022 г. и Закон за бюджета на Националната здравноосигурителна каса за 2022 г., както и чл. 98, ал.1 от Закона за публичните финанси.
Принцип на обоснованост - с разпоредбата на чл. 6, ал. 1 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г. е регламентирано в какви размери се извършват разходите по бюджетите на общините до приемането на Закона за държавния бюджет на Република България (ЗДБРБ) за 2023 г. 
        По този начин законодателят е осигурил гаранции, че няма да се възпрепятства или спре дейността на съответната община, но едновременно с това поставя и ограничения, включително като определя праг на извършваните разходи – до размера им, извършен за същия период на предходната година, при отчитане на влезли в сила нормативни актове, а за разходите за персонал и ангажименти с незабавна реализация – до фактическия им размер за съответния месец на 2023 г. 
          Разходи за местни дейности могат да бъдат извършвани в размери, по-големи от разходите за същия период на предходната година, до размера на собствените приходи на общината за съответния период, бюджетните взаимоотношения с централния бюджети с други бюджети и сметки за средства от Европейския съюз по чл. 45, ал. 1, т. 3 от ЗПФ, заемните средства на общината и наличните средства от преходните остатъци по бюджета на общината.
Принципите на предвидимост и откритост  са спазени – проектът с доклада, мотивите и частичната оценка на въздействието ще бъдат публикувани на официалния сайт на община Самоков, "ОБЩИНСКИ СЪВЕТ", раздел "Предложения за изменения на нормативни актове" за становище и предложения от заинтересованите лица.
Принципът на съгласуваност- посочените нормативни актове, налагащи промените в Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков са на национално ниво и е на лице необходимост от съобразяването на общинската нормативна уредба с посочените разпоредби.

Принцип на пропорционалност и стабилност - сега действащата Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков кореспондира с новите законодателни промени.
2. Цели които се поставят:
Целта на предложените изменения е синхронизиране на Наредбата със Закон за публичните финанси и със Закон за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г.
3. Финансови и други средства -  необходими за прилагането на новата уредба:

За предлаганите промени не са необходими финансови и други средства.
4. Очаквани резултати от прилагането:
Осигуряване на възможност за законосъобразно разходване на публичните средства на общината в случай, че до началото на бюджетната година държавният бюджет не бъде приет от Народното събрание.
5. Анализ за съответствие с правото на Европейския съюз:

Предлаганият проект на Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков не въвежда изисквания, произтичащи от правото на Европейския съюз. Не се транспонират норми от европейското законодателство и не се приемат мерки по прилагането на регламенти.  

       Предварителна оценка на въздействието на измененията в Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков.
	Елементи на оценката
	Аргументация

	Основания за изменение и допълнение на наредбата
	С Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков, като подзаконов акт на местно самоуправление се определят условията и реда за съставяне на бюджетната прогноза за местните дейности за следващите три години, за съставяне, приемане,изпълнение и отчитане на бюджета на община Самоков и сметките за средства от Европейския съюз, както и взаимоотношенията с централните ведомства, второстепенните разпоредители с бюджет, други общини, финансови институции и местната общност. Наредбата регламентира управлението на бюджетните и извънбюджетните средства при спазване на следните принципи: всеобхватност, отчетност и отговорност, адекватност, икономичност, ефикасност, ефективност, прозрачност, устойчивост законосъобразност и цели да се синхронизира и приведе в съответствие местния подзаконов акт със законодателството.

	Заинтересовани групи
	Наредбата се прилага при съставянето,приемането, изпълнението и отчитането на общинския бюджет, с който се осигуряват парични средства за финансиране на местни и делегирани от държавата дейности в интерес на местната общност. Отнася се до всички лица, имащи отношение или интерес към бюджетния процес в община Самоков. 

	Анализ на разходи и ползи
	За изменение и допълнение на Наредбата не е необходимо разходването на бюджетни средства.

	Административна тежест и структурни промени
	Няма предвиждани и необходими административни промени,като закриване, сливане или създаване на нови административни структури. 

	Въздействие върху нормативната уредба
	Няма необходимост от непосредствени промени в други нормативни актове в резултат на изменението и допълнението в Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков.

	Очаквани резултати
	Чрез прилагането на Наредбата се установяват по-ясни правила и норми при управлението на бюджетните и извънбюджетните средства на община Самоков.

	Важни въпроси за обществени консултации
	1. Ясни ли са предложените разпоредби?
2. Подходящо ли е нивото на детайлизация за нормативен акт?

3. Други предложения и коментари извън зададените в документа теми?


   На основание чл.26, ал.2 от Закона за нормативните актове, отразяващи задължението за публикуване на Проекта за приемане на нормативен акт с цел информиране на населението и прозрачност на действията на институциите, Проекта за изменение и допълнение на Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков и публикуван на 17.02.2023 година на официалната страница на Община Самоков на www.samokov.bg
ПРАВНИ ОСНОВАНИЯ: чл. 21,  ал. 2 от ЗМСМА, чл. 11, ал. 3, чл. 15, ал. 1, чл. 26 и чл. 28 от ЗНА, във връзка с чл.76, ал.3 и чл.79 от АПК и във връзка с чл.82, ал.1 от Закона за пебличните финанси.

ФАКТИЧЕСКИ ОСНОВАНИЯ: актуализиране и  прецизиране на някои текстове в нормативната уредба с цел осигурявате ритмичността на работата в общината.
Предвид гореизложеното предлагам на основание чл.21, ал.2 от ЗМСМА, чл.11, ал.3, чл.15, ал.1, чл.26 и чл.28 от ЗНА , чл.76, ал.3 и чл.79 от АПК, във връзка с чл.82, ал.1 от Закона за публичните финанси Общински съвет Самоков да вземе следното решение:







                           ПРОЕКТ НА РЕШЕНИЕ: 
           Общински съвет – Самоков изменя и допълва Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков както следва:
   Създава се нова алинея 3 към чл.34:
    (3)/нова/ До приемане на общинския бюджет, Общинският съвет приема:

- план на собствените приходи;
- разчет на разходите за местни дейности за съответната бюджетна година;

- разчет за разходване на преходните остатъци от предходната година;

- разпределение на средствата за инвестиционни разходи по параграф 51, 52, 53 и 54 за съответната година. 
     Изменя ал. 1 и 2 на чл.42:

      Било: Чл. 42. (1) Общината възстановява в държавния бюджет неусвоените средства от  целеви трансфери в срок до 31 януари на следващата бюджетна година. 

       (2) Постъпилите по бюджетите на общините средства от целеви субсидии за  капиталови разходи, които не са усвоени към края на текущата бюджетна година, се разходват за същата цел през следващата бюджетна година, като при остатък той се възстановява в държавния бюджет в срок до 20 декември. 

       Става: Чл. 42 (1) Постъпилите по бюджета на общината средства от трансфери, които не са усвоени към края на текущата бюджетна година, може да се разходват за същата цел през следващата бюджетна година, като при остатък той се възстановява в държавния бюджет в срок един месец от приключването на разплащанията, но не по-късно от 20 декември.
       (2) Постъпилите по бюджета на общината средства от трансфери по чл. 52, ал.1, т1, букви „а“ – „в“ от Закона за публичните финанси не се възстановяват и може да се разходват за същите цели през следващите бюджетни години.
Приложение: Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Самоков, приета с решение №1111 по протокол                 № 28/21.11.2013 г.  и изм. и доп. с решение №501 по протокол №16/16.09.2016 г. на Общински съвет – Самоков.
ВЛАДИМИР ГЕОРГИЕВ
Кмет на община Самоков
Съгласувал: Дончо Зашев

                   Заместник кмет 

Съгласувал: Ангелина Вангелова 
                    Секретар на община Самоков

Изготвил: Василка Керпийска

                Гл.експерт „Бюджет“

